范允臨

范允臨（），字至之，號長倩，一號長白，直隸松江府華亭縣民籍，蘇州府吳縣人，明朝政治人物、書畫家。范仲淹十七世孫。

生平
萬曆十三年（1585年）乙酉科順天鄉試第八名舉人，二十三年（1595年）中式乙未科會試第二百十三名，二甲第七名進士。兵部觀政，授南京兵部車駕司主事，二十四年（1596年）告病，二十七年（1599年）起為南京工部主事，二十八年（1600年）蕪湖抽分《萬曆乙未科進士同年序齒錄》，升郎中，三十二年（1604年）七月出為雲南按察司副使、兵備臨安，三十五年（1607年）平定交夷之亂，升福建布政使司右參政，致仕歸里，築室天平山。崇禎十四年（1641年）卒，年八十四。

著作
工書畫，與董其昌齊名。著有《輸寥館集》。

軼事
《萬曆野獲編》載其支硎山齋中懸聯：「松風高士供，蘭夢美人圓。」又有對云：「門前白水流將去，屋裏青山跳出來。」《萬曆野獲編·卷二十三》：山人對聯 向見王百穀家桃符云：「豈有文章驚海內，漫勞車馬駐江-{干}-。」哂其太誇。近見吳中山人錢象先者乃書對云：「旁人錯比揚雄宅，懶惰無心作解嘲。」更不自揆甚矣。頃過陳眉公堂中書一聯：「天為補貧偏與健，人因見懶誤稱高。」蓋用陸務觀語，雖謙抑而實簡傲，勝王、錢用杜句十倍矣。去年至支硎山范長白學使齋中懸聯云：「松風高士供，蘭夢美人圓。」其所書即所作也。時范未有子，故有「夢蘭」句，然「圓夢」字又作「原」，唐宋人皆已兩用之，未知孰是。范又有對云：「門前白水流將去，屋裏青山跳出來。」又用笑林中俚童屬對語，亦奇。

家族
曾祖范汝信；祖父范啟曄，贈浙江按察司副使；父范惟丕，雲南按察司副使。母秦氏（封宜人）。永感下。兄范允謙（隆慶四年舉人）。子范必鉉、范必英。

参考文献

《吳縣志》

Y
Category:華亭縣人
Category:吳縣人
Category:萬曆十三年乙酉科順天鄉試舉人
允
Category:明朝兵部觀政
Category:南京兵部主事
Category:南京工部主事
Category:南京工部郎中
Category:明朝雲南按察司副使
Category:明朝福建布政使司參政
Category:明朝書法家
Category:明朝畫家
Category:滄浪亭五百名賢